Vaccinul anti-COVID, speranța bătrânilor din centrele de îngrijire. "De abia aştept să mă vaccinez. Cât mai repede!".
În România există 639 de centre pentru bătrâni, publice şi private. În Căminul pentru îngrijirea persoanelor vârstnice Craiova sunt acum 236 de bătrâni. Cam jumătate dintre ei au luat virusul, anul trecut.
De luni de zile, un inamic invizibil îi ține izolați. Acum au o picătură de speranţă – vaccinul anti-COVID. Este vorba despre părinţii şi bunicii din centrele de îngrijire pentru bătrâni. Pentru cei mai mulţi dintre ei, serul care-i imunizează este drumul către libertate.Traian Burtea are 86 de ani. A lucrat ca economist toată viaţa. De trei ani stă în Căminul pentru îngrijirea persoanelor vârstnice din Craiova. Iar din martie, anul trecut, tot adună zilele în care nu şi-a putut vedea copiii şi nepoţii. Acum, parcă i-a revenit optimismul. A aflat că săptămâna viitoare ar putea fi vaccinat, iar uşa centrului se va redeschise.Traian Burtea, rezident cămin pentru vârstnici Craiova: "De abia aştept să mă vaccinez. Cât mai repede! Cât mai repede! Să ies pe poarta aia afară, să-i salut, şi mai trec pe aici.""Mă simt foarte bine şi aicea, dar una e când eşti liber. Am stat foarte mult aici. Faceţi socoteala, facem 12 luni de când stăm aici şi nu mai.. Am vrea să ieşim afară."Vaccinul este speranţa pentru o viaţă normală şi pentru Răducu Dumitru. Are 80 de ani şi singurele lui bucurii îi sunt fata şi cele două nepoate. Până să înceapă pandemia, le vedea de două ori pe săptămână. Acum, se mulţumeşte doar să le audă glasurile, în receptorul telefonului.Răducu Dumitru, rezident cămin pentru vârstnici Craiova: "Din luna martie, de anul trecut, n-am mai vizitat familia. Am mai ţinut legătura o dată, de două ori pe lună, le vedeam la poartă, le vedeam la distanţe mari. Da, mă vaccinez. Scăpăm mai repede de epidemia aceasta."În Căminul pentru îngrijirea persoanelor vârstnice Craiova sunt acum 236 de bătrâni. Cam jumătate dintre ei au luat virusul, anul trecut. De săptămâna viitoare, vor primi serul salvator.Florin Zaharia, reprezentant Căminul pentru persoane vârstnice Craiova: "Avem în jur de 60% din numărul lor, peste 60% doresc această vaccinare. Adică, toţi bătrânii noştri îşi doresc să se termine cu această pandemie.".